《苦雨无聊偶忆随园秦淮风景为诗二章分寄家兄存斋陆甥豫庭 其二》
清代·袁树

此日秦淮日正长，绿杨红袖影双双。月明歌管常无夜，水长镫船直并窗。

家里小山藏古洞，渡头花片扑春缸。潮生潮落翻新句，流得诗情入大江。

作者简介：（1730—?）浙江钱塘人，字豆村，号香亭。袁枚从弟。乾隆二十八年进士，官肇庆知府。工诗画，精鉴别。有《红豆村人诗稿》。